b'\n_START_ARTICLE_\nSalibandyn SM-sarja 1986\xe2\x80\x931987\n_START_PARAGRAPH_\nKausi 1986\xe2\x80\x931987 oli salibandyliigan historian ensimm\xc3\xa4inen kausi, jolloin miehet pelasivat Suomen-mestaruudesta. Sarjasta k\xc3\xa4ytettiin tuolloin nimityst\xc3\xa4 miesten mestaruussarja. Naiset pelasivat ensimm\xc3\xa4isen kerran mestaruudesta vasta kaudella 1988\xe2\x80\x931989. _NEWLINE_Ensimm\xc3\xa4inen SM-sarjakausi oli \xc3\xa4\xc3\xa4rimm\xc3\xa4isen tiukka. Mestaruuden voitti Manse United ennen S.C. Dalmacia. Kolmanneksi sijoittui RuRu.  Mestaruus ratkesi viimeisess\xc3\xa4 ManU:n ja Dalmacin 0-0 p\xc3\xa4\xc3\xa4ttyneess\xc3\xa4 ottelussa. Sarjataulukko ja pistep\xc3\xb6rssi perustuvat liiton toiminnasta tuolloin vastanneen Pekka Mukkalan joukkueille l\xc3\xa4hett\xc3\xa4m\xc3\xa4\xc3\xa4n kirjeeseen._NEWLINE_Sarjasta putosivat Bolla Bolla, Helsingin Yliopiston uimaseura (HyUS) ja SaPa. Sarjapaikkansa s\xc3\xa4ilytt\xc3\xa4nyt TDK-Team ei osallistunut sarjaan en\xc3\xa4\xc3\xa4 seuraavalla kaudella (1987\xe2\x80\x931988), ja sarjaa pelattiin vain kahdeksan joukkueen voimin.'